25 iyun kuni soat 09:00 atrofida Toshkent shahri Mirobod tumanidagi Nukus ko‘chasida ikki avtomobil - "Neksiya" va "Vaz-2106" ishtirokida YTH ro‘y berdi. To‘qnashuv natijasida "Neksiya" avtomobili yongan. Bu haqida Facebook’dagi "Voditeli Tashkenta" guruhida ma’lum qilindi. Video yong‘in sodir etilgan joydan o‘tib ketayotgan mashinalarning ichidan olingan. Ma’lumotlarga ko‘ra, yong‘in tezkorlik bilan bartaraf etilgan, mashina haydovchisi esa shifoxonaga yetkazilgan. Voqea natijasida "Neksiya" haydovchisi yengil tan jarohati olgan.